Chuqur. Chuqur () – Ay Yapım tomonidan suratga olingan va rejissori Kerem Çatay, ssenariy mualliflari Gökhan Horzum va Damla Serim boʻlgan turk drama va jangari filmi. Ilk qismlari 2017-yil 23-oktabrda premyera qilingan. Mavzusi. Istanbulning Chuqur deb atalgan mahallasining noqonuniy boshqaruvi Kochovali oilasining qoʻlida edi. Oila, hatto jinoyatchilikka shu qadar yaqin boʻlsa ham, oʻz qoidalariga ega. Ushbu qoidalardan biri giyohvand moddalarni mahalla ichida isteʼmol qilish yoki yetishtirish, olib chiqish va olib kirishning taqiqlanishdir. Bu mahallada giyohvandlik bilan shugʻullanishmaydi. Ammo yangi boshqa-boshqa jinoiy guruhlar mahalla boshqaruvini oʻz qoʻliga olishga harakat qiladilar. Suratga olish. Suratga olish jarayoni Istanbulning Fotih tumanida amalga oshirildi. Shuningdek, birinchi mavsumning birinchi va ikkinchi qismlarida baʼzi sahnalar Fransiya poytaxti Parijda, uchinchi mavsumning baʼzi sahnalari Germaniya poytaxti Berlinda boʻlib oʻtdi. Fasl va qismlar. Kitob. Serialning ssenariy muallifi boʻlgan Gökhan Horzum 2019-yil oktabr oyida „Yamaç'ın Dönüşü – Çukur“ deb nomlangan serialning birinchi mavsumi haqida kitob nashr etdi. Belgisi. Chuqur belgisi <•••> filmdagi Chuqur mahallasining ramzi hisoblanadi. U filmdagi qahramonlarning barchasiga tatuirovka qilib tushiriladi. Filmda bu mahalla aʼzoligining dalili sifatida koʻrsatiladi. Mahalla koʻchalari, uylar devorlariga ham ushbu belgini chizib ketish urf boʻladi. Shu tomoni bilan boshqa seriallardan Chuqur ajralib turishi koʻzda tutilgan. Belgiga quidagicha taʼrif beriladi: Eng ustki strelka tomni bildiradi. Yaʼni mahalla aʼzolari bir tom ostida birlashishiga ishora. Biror kishi yordam soʻrab borganida boshqalar shu belgi orqali unga boshpana berishi kerak. Yuqoridagi birinchi nuqta uy ichidagi oilani bildiradi. Ular ota-ona, opa-singillar, aka-ukalar, rafiqa. Ikkinchi oʻrtadagi nuqta mahalla ichidagi doʻstlar, qoʻshnilar, sheriklar. Ular doim yordam berishadi. Uchinchi pastki nuqta bu Koʻchavalilar. Ular Chuqurni va undagi odamlarni himoya qilishadi. Pastki strelka bu Chuqur. Ramzdan kelib chiqadigan umumiy mazmunga koʻra, ustimizda tom, pastimizda Chuqur, bu orada oilamiz, doʻstlarimiz, yaqinlarimiz bor ekan, bu dunyodan abadiy yoq boʻlib ketmaymiz deb tahlil qilinadi.